Legal Document

Category: 19

Text:
32α. ΑΠΟΦΑΣΗ ΥΦΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΊΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.Φ.34α/244 της 8-18 Φεβρ.1999 (ΦΕΚ Β΄120) Τρόπος απόδοσης κρατικής εισφοράς της παρ.2 του άρθρ.3 τουΝόμ.2458/97 στον Κλάδο Κύριας  Ασφάλισης Αγροτών ΟΓΑ. ΄Εχοντας υπόψη 1.Τις διατάξεις του άρθρ.14 παρ.2 του Νόμ.4169/61. 2.Τις διατάξεις του άρθρ.3 παρ.Β του Νόμ.2458/97. 3.Την αριθ.1107147/1239/006Α/4.10.96 απόφαση «Ανάθεση αρμοδιοτήτων στους Υφυπουργούς Οικονομικών». 4.Την αριθ.1749/4.11.98(τ.Β 1171/11.11.98) απόφαση «Ανάθεση αρμοδιοτήτων στον Υφυπουργό Εργασίας και Κοιν.Ασφαλίσεων». 5.Την 147/8.7.98 απόφαση του Δ.Σ. του ΟΓΑ. 6.Τις διατάξεις των άρθρ.31 και 32 του Νόμ.1914/90 «Εκσυγχρονισμός και ανάπτυξη του δημοσίου τομέα και της Κεφαλαιαγοράς κ.λπ.». 7.Το γεγονός ότι από τη διάταξη της απόφαση αυτής δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Άρθρο μόνο.-1.Το ύψος της εισφοράς του Κράτους που προβλέπεται από την παρ.Β του άρθρ.3 του Νόμ.2458/97, προσδιορίζεται το αργότερο εντός διμήνου από τη λήξη κάθε ημερολογιακού έτους. Για τον υπολογισμό λαμβάνονται υπόψη οι εισφορές για σύνταξη που έχουν καταβάλει οι ασφαλισμένοι του Κλάδου Κυρίας Ασφάλισης Αγροτών, το αμέσως προηγούμενο ημερολογιακό  έτος, όπως αυτές προκύπτουν από τις μηνιαίες αναλυτικές καταστάσεις που εκδίδει το ΚΗΥΚΥ ύστερα από  μηχανογραφική επεξεργασία και ενημέρωση των ατομικών μερίδων των ασφαλισμένων με τις αντίστοιχα πραγματοποιηθείσες εισπράξεις ασφαλιστικών εισφορών, καθώς και οποιοδήποτε άλλο στοιχείο κρίνεται απαραίτητο από τα Υπουργεία Οικονομικών και Εργασίας και Κοινωνικών Ασφαλίσεων. 2.Η απόδοση της εισφοράς του Κράτους στον Κλάδο Κυρίας Ασφάλισης του ΟΓΑ γίνεται εντός του μηνός Μαρτίου κάθε έτους, με χορήγηση τίτλων Ελληνικού Δημοσίου ή με όποιον τρόπο θα ορισθεί από τους Υπουργούς Οικονομικών και Εργασίας και Κοινωνικών Ασφαλίσεων. Για το σκοπό αυτό ο Υπουργός Εργασίας και Κοινωνικών Ασφαλίσεων υποβάλλει πρόταση στο Υπουργείο Οικονομικών, ύστερα από σχετική εισήγηση του Δ.Σ. του ΟΓΑ. Σε  περίπτωση καταβολής της εισφοράς του κράτους με χορήγηση ομολογιακών τίτλων του Δημοσίου, ο προσδιορισμός των επί μέρους όρων της έκδοσης, θα γίνεται κάθε φορά με απόφαση του Υπουργού Οικονομικών. (Μετά τη σελ.1068,2082) Σελ. 1068,2083 Τεύχος 1326 Σελ. 45 Συνταξιοδότηση Ο.Γ.Α. 39.Λ.η.32-32α